**NÁVRH SPRÁVY Z VYKONANEJ KONTROLY HLAVNÉHO KONTROLÓRA OBCE TEKOVSKÉ LUŽANY – KONTROLA PLNENIA UZNESENIA OBECNÉHO ZASTUPITEĽSTVA Č. 241 A 242 ZO DŇA 27.4.2016**

**Cieľ kontroly:** dodržiavanie uznesenia č. 241 a 242 v záujme efektívnosti plnenia stanovených úloh

**Kontrolovaný subjekt:** Obec Tekovské Lužany

**Kontrolované obdobie:** 2018

Kontrola bola vykonaná v súlade s plánom kontrolnej činnosti na II. polrok 2018.

V roku 2016 bola vykonaná kontrola na úseku hospodárskej činnosti. Na základe výsledkov kontroly boli dňa 27.4.2016 prijaté dve uznesenia.

1. Uznesenie Obecného zastupiteľstva obce Tekovské Lužany č. **241**:

*Obecné zastupiteľstvo v Tekovských Lužanoch* ***ukladá*** *zaviesť písomnú evidenciu objednávok služieb obce pre občanov.*

1. Uznesenie Obecného zastupiteľstva obce Tekovské Lužany č. **242**:

*Obecné zastupiteľstvo v Tekovských Lužanoch* ***ukladá*** *v prípade používania služobného vozidla resp. mechanizačných prostriedkov predkladať žiadanku na prepravu v súlade so smernicou č. 17/2012 a určiť osoby zodpovedné za podpisovanie žiadanky.*

**Ad. I.**

Obec zaviedla evidenciu objednávok na služby, ktoré poskytuje pre občanov. Účelom zavedenia evidencie objednávok bolo predovšetkým zefektívnenie a sprehľadnenie vykonávaných služieb, obzvlášť vývoz odpadových vôd. Evidencia objednávok je vyhotovovaná cez program URBIS a to kanceláriou prvého kontaktu.

V rámci kontroly bolo preverené, či bolo k príjmom inkasovaným za služby vyhotovená objednávka. Možno skonštatovať, že k väčšine poskytnutým službám bola vyhotovená objednávka, avšak nie k všetkým napríklad príjem do pokladne za poskytnuté služby P1/2561, P1/2518, P1/2493.

**Ad. II.**

Kontrolou bolo preverené predkladanie žiadaniek na prepravu a príslušná evidencia. Ďalej boli preverené jazdy podľa portálu na sledovanie aut CARNET, ktoré je zavedené vo vozidle Škoda Octavia ŠPZ: LV112CS využívaného Obecnou Políciou a Dacia Logan ŠPZ: LV242CR využívanej zamestnancom úseku hospodárskej činnosti. U ostatných vozidlách obce nebol zavedený monitorovací systém.

Pri používaní mechanizmov zamestnancami obce sa vypisuje žiadanka. Kontrolované bolo aj vypisovanie žiadaniek na trvalo pridelené vozidlá. Stav bol porovnávaný aj podľa portálu CARNET. Pri vozidle využívanom obecnou políciou boli v zásade vypisované žiadanky ak bolo auto používané mimo katastra obce, avšak aj tu však boli identifikované jazdy kde tak urobené nebolo napr. jazda zo dňa 12.9; 21.8; 20.8; 1.7. Pri vozidle využívanom úsekom hospodárskej činnosti neboli žiadanky predkladané vôbec. Pričom práve na základe kontroly hospodárskej činnosti v roku 2016 bolo prijaté uznesenie č. 242 ukladajúce predkladať žiadanku na prepravu a to vzhľadom na konštatovanie neefektívneho využívania vozidla (bližšie v správe z kontroly hospodárskej činnosti obce predloženej na OZ konanom dňa 27.4.2016).

**Navrhované opatrenia:**

* Dodržiavať zavedený systém objednávok na všetky služby poskytovanej občanom.
* Pri trvalo pridelených vozidlách predkladať žiadanky na prepravu pri jazdách mimo katastra obce.

Návrh správy bol vyhotovený dňa 16.10.2018.

Lehota na podanie námietok k zisteným nedostatkom, navrhnutým opatreniam je do 19.10.2018.

Lehota na predloženie písomného zoznamu splnených opatrení prijatých na nápravu zistených nedostatkov do 31.10.2018

Návrh správy prevzal dňa 16.10.2018: ...........................................

 ..........................................

Hlavný kontrolór obce Tekovské Lužany JUDr. Marek Keller